Юлія Слуцкая нарадзілася ў 1964 годзе ў Мінску. Скончыла філасофскі факультэт БДУ. Працавала ў Нацыянальным гістарычным архіве, лабараторыі сацыялогіі БДУ, дзіцячым садку, сацыёлагам, потым рэдактарам газеты “Ва-банк”, з 1995 па 2006 – галоўным рэдактарам “Комсомольской правды” в Белоруссии”. За часам Слуцкай наклад газеты вырас з 30 да 330 тысяч. У 2007-2011 гадах кіравала “Еўрарадыё” ў Мінску. Пасля выбараў 2010 года, баючыся пераследу за ўдзел у кампаніі “Гавары праўду”, пераехала ў Варшаву. Там стварыла і ўзначаліла Інфармацыйнае бюро салідарнасці з дэмакратычнай Беларуссю, чым займаецца дасюль.